REGOLAMENT TAL-KUMMISSJONI (KE) Nru 1869/2005
tas-16 ta’ Novembru 2005
li jieħu post l-Annessi tar-Regolament (KE) Nru 805/2004 tal-Parlament Ewropew u tal-Kunsill tal-21 ta’ April 2004 li joħloq Ordni Ewropew ta' Infurzar għal talbiet mhux ikkontestati
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 805/2004 tal-Parlament Ewropew u tal-Kunsill tal-21 ta’ April 2004 li joħloq Ordni Ewropew ta' Infurzar għal talbiet mhux ikkontestati (1), u partikolarment l-Artikolu 31 tiegħu,
Wara li kkonsultat il-Kumitat stabbilit bl-Artikolu 32 tar-Regolament (KE) Nru 805/2004,
Billi:
(1)
L-Annessi I sa VI tar-Regolament (KE) Nru 805/2004 fihom għadd ta’ formoli standard biex jintużaw fil-kuntest tal-proċedura ta’ l-Ordni Ewropew ta’ Infurzar għal talbiet mhux ikkontestati,
(2)
wara l-adeżjoni ta’ l-Istati Membri l-ġodda fl-1 ta’ Mejju 2004, l-Annessi I sa VI tar-Regolament (KE) Nru 805/2004 għandhom jinbidlu biex il-formoli standard jiġu adattatti biex jintużaw mill-Istati Membri l-ġodda,
(3)
Ir-Regolament (KE) Nru 805/2004 għandu għalhekk jiġi emendat kif meħtieġ.
ADOTTAT DAN IR-REGOLAMENT:
Artikolu 1
L-Annessi I u II tar-Regolament (KE) Nru 805/2004 qed jiġu mibdula bl-Annessi korrispondenti ma' dan ir-Regolament.
Artikolu 2
Dan ir-Regolament għandu jidħol fis-seħħ fis-seba' jum wara li jiġi ppubblikat fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, nhar is-16 ta’ Novembru 2005.